લાંચ રુશ્વત સર્વવ્યાપક અને સતત છે. સમાજ માટે એ એક મોટી નકારાત્મક બાબત છે અને તેમાં બદલાવ માટે મૂલ્યોમાં સુધારો અને માનસીક રીતે તેના સ્વીકારમાં બદલાવની જરૂર છે. લોકોની સહીયારી શક્તિને એકત્રિત કરીને ભ્રષ્ટાચારની સામે લડવાની એક અનોખી રીત એટલે આ વેબસાઈટ, અહીં તમે ભ્રષ્ટાચારના પ્રકાર, સંખ્યા, પ્રકાર, રીત, કારણ, સ્થળ અને અધિકારી, મૂલ્ય તથા સમયગાળા વિશે અહીં જણાવી શકો છો. પ્રથમ વખત જાહેરમાં તમારી આપેલી માહિતી તમારી આસપાસની વ્યવસ્થાની ખામીઓ દર્શાવશે, એ માહિતીનો ઉપયોગ કરીને શાસનની પદ્ધતિ અને ભ્રષ્ટાચારની નાબૂદી વિશે અહીં વાત મૂકાય છે, અને કાયદાના સ્પષ્ટ અમલીકરણ અને કાયદાની મર્યાદાઓમાં રહીને ભ્રષ્ટાચાર નાબૂદીની રીતો સૂચવવામાં એ મદદ કરશે જેથી સરકારી સેવાઓ સુધારી શકાય. તમે આપેલ લાંચ વિશે, તમે જેનો વિરોધ કર્યો હોય એવા ભ્રષ્ટાચારના પ્રસંગો વિશે, કે ભ્રષ્ટાચાર મુક્ત સરકારી અધિકારી વિશે, એમ તમે અહીં તમારા નામ કે સંપર્ક વિગતો સિવાય માહિતી આપી શકો છો. લોકોને આવી લાંચ આપવી પડે એવા પ્રસંગોથી બચવા, ભ્રષ્ટાચાર મુક્ત ભારત માટે એક અનોખી જાગૃતિ પ્રસરાવવા અને નીચેથી શરૂ કરીને ઉપરના સ્તરો સુધી પ્રસરેલા રુશ્વતના વ્યાપને સમજવા તથા તેનાથી સમાજને બચાવવાના ઉપાય વિશે વિચારવામાં લોકોને આ વેબસાઈટ મદદ કરવા ધારે છે. ઉપરાંત અહીં એકત્રિત માહિતીનો ઉપયોગ સરકારને જરૂરી સુધારા અને ઉપાયો વિશે સૂચવવા માટે પણ કરવાનો ધ્યેય છે. હકારાત્મક બાબત એ છે કે ભ્રષ્ટ કર્મચારીઓની સામે ઈમાનદાર કર્મચારીઓ વિશે પણ મુખપૃષ્ઠ પર પણ ઉલ્લેખ છે. વેબસાઈટની એન્ડ્રોઈડ, આઈપેડ અને વિન્ડોઝ મોબાઈલ માટેની એપ્લિકેશન પણ ઉપલબ્ધ છે.